ผลการฉีดวัคซีนครบสองเข็ม สามารถป้องกันการป่วยหนักและเสียชีวิตสูงถึงร้อยละ 90
นายแพทย์ โสภณ เอี่ยมสิริถาวร รองอธิบดีกรมควบคุมโรค กล่าวถึงการประเมินประสิทธิผลวัคซีนป้องกันโรคโควิด-19 ในบุคลากรทางการแพทย์และสาธารณสุขไทยประจำเดือนกรกฎาคม 2564 ว่า ขณะนี้มีการประเมินผลทุกเดือนสำหรับผู้ที่ฉีดวัคซีนซิโนแวค 2 เข็ม โดยช่วง 3-4 เดือนที่ผ่านมา วัคซีนซิโนแวคมีประสิทธิผลป้องกันการป่วยหนักและเสียชีวิตร้อยละ 72  ภาพรวมผู้ที่ได้ฉีดวัคซีนสามารถป้องกันการป่วยหนักและเสียชีวิตได้เป็นอย่างดี ส่วนผลการศึกษาผู้ที่รับวัคซีนแอสตร้าเซนเนก้า 1 เข็ม ของต่างประเทศสามารถป้องกันการป่วยหนักและเสียชีวิตได้ร้อยละ 80 ขณะที่ของประเทศไทย กลุ่มที่ได้รับวัคซีนตั้งแต่เดือนพฤษภาคม- กรกฎาคม 2564 ผลลัพธ์การป้องกันการป่วยหนักและเสียชีวิตสูงถึงร้อยละ 80-90 ทำให้เห็นว่าการฉีดวัคซีนนี้มีประโยชน์ ส่วนผู้ที่ฉีดวัคซีนไขว้ 2 เข็มคือ ซิโนแวคกับแอสตร้าเซนเนก้า มีการศึกษาระดับภูมิคุ้มกันพบว่าอยู่ในระดับสูง นอกจากนี้ ยังพบว่ามีที่ป่วยหนักและเสียชีวิตที่ได้รับวัคซีนครบ 2 เข็ม ขณะนี้มีเพียง 26 ราย หรือร้อยละ 4.4 ต่อ 1 ล้านคน ซึ่งถือว่าน้อยมากเมื่อเทียบกับผู้ที่เสียชีวิตและยังไม่ได้รับการฉีดวัคซีนถึงร้อยละ 40 ต่อ 1 ล้านคน ขอเชิญชวนประชาชนผู้สูงอายุและผู้ที่มีโรคเรื้อรังไปฉีดวัคซีนป้องกันโรคโควิด-19 โดยเร็วรองอธิบดีกรมควบคุมโรค กล่าวด้วยว่า ขณะนี้มีผู้ได้รับการฉีดวัคซีนแบบไขว้แล้วมากกว่า  1 ล้านคน โดยมีผู้เสียชีวิตเพียง 1 ราย ย้ำว่าการฉีดวัคซีนดีกว่าไม่ได้รับการฉีด ซึ่งอัตราการเสียชีวิตของผู้ที่ไม่ได้รับการฉีดวัคซีนสูงถึง 70 - 140 คนใน 1,000,000 คน ซึ่งใภายในสัปดาห์จะมีการหารือในประเด็นนี้ด้วยคาดว่าผู้ที่ได้รับวัคซีนซิโนแวก 2 เข็มไปแล้วจะได้รับวัคซีนเข็มกระตุ้นในช่วงไม่เกินปลายปีนี้